《送公仪龙图知杭州》
宋代·梅尧臣

在昔汉中微，我祖入吴门。
公今领名都，千骑拥高轩。
与古异出处，素节古本原。
江观白马潮，水花长鲸奔。
山飘月桂子，天香一国繁。
壮奇已若此，纤侈尚亦存。
旧闻其风俗，色易而柔温。
太守朝驾车，闾巷焚兰荪。
太守暮还府，灯烛照旗旛。
清歌延冠盖，广湖浮酒樽。
成都与余杭，天下莫比论。
彼为公故乡，此为公偃藩。
吏民宜寡事，恺悌有谣言。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。